OzLabs/hebrew-wiki-articles huggingface dataset:
משה חיים חריף

רבי משה חיים חריף (מכונה: ר' חיים ר' לייזרס; נפטר בין השנים ה'תקי"א-ה'תקכ"ז, 1751-1767), מרבני גליציה, רבה של לבוב לאחר הדחתו של רבי יעקב יהושע פלק, תוך מחלוקת עם ראשי הקהילות שבסביבות לבוב, נמלט לבסרביה במהלך משפט האחים רייצס.

==ביוגרפיה==
נולד לרבי אליעזר לייזר מלבוב (בן רבי זכריה מנדל בן אריה לייב) ולבתו של רבי פנחס משה חריף מלבוב. היה בן יחיד להוריו. נשא את גיטל שרה בת רבי יהודה לייב ר"מ בלבוב. בצעירותו כיהן כאב"ד קומרנא ומשנת ה'תע"ט כרבה של זלוטשוב.

בקיץ שנת ה'תפ"ד (1724) פעל קנצלר הכתר יאן סטניסלב יבלונובסקי להדחת רבי יעקב יהושע פלק ממשרת הרבנות בלבוב, לפי בקשת חלק מראשי הקהילה שהיו קרובי משפחתו של רבי משה חיים חריף, ובמקומו קיבל את המשרה רבי משה חיים חריף, שהיה יליד העיר ונכד לרבניה הקודמים. רבי משה חיים חריף נדרש לשלם סכום כסף גדול לרשויות על מנת שלא יודח גם הוא. רבי יעקב יהושע פולק עזב לבוטשאטש,שם מחותנו רבי לייבוש, "ראש מדינה" של גליל לבוב מטעם ועד ארבע ארצות, כינס את מנהיגי ועד המדינה בקוליקוב בחודש תמוז ה'תפ"ד. 13 ממנהיגי ועד המדינה חתמו בכינוס זה על הצהרה לטובת רבי יעקב יהושע פלק, ובה נאמר כי הקהילות שבגליל לבוב מכירות בו כרב המדינה, והן אף דורשות מאנשי לבוב לפצות את הרב המודח בסכום של 30,000 זהובים. 
כתוצאה מכך כיהן רבי משה חיים ברבנות קהילת לבוב בלבד, ואילו כרב המדינה של גליל לבוב, היא רוסיה האדומה, רק רבי יהושע הוכר על ידי הקהילות שבמחוז.

בפסח תפ"ח, לקראת משפט האחים רייצס, נאסרו רבני וראשי הקהילה בלבוב בחשד לשכנוע מומר לשוב ליהדותו. רבי משה חיים שהה בעת המאסר בז'ולקייב, והוא הצליח להימלט באישון לילה בסיוע ידידיו לבסרביה שהייתה בשליטת האימפריה העות'מאנית. בשארית חייו התגורר בחאטין, ובה נפטר בין השנים תקי"א לתקכ"ז.

אשתו גיטל שרה עברה להתגורר אצל בנה רבי יעקב יצחק בזמושץ' ושם נפטרה בט"ו בטבת ה'תקכ"ז.

==משפחתו==
*בנו הבכור (לא ידוע שמו) - נשא את לאה בתו הרביעית של החכם צבי בזיווגה הראשון.
*בנו רבי אליעזר לייזר
** בנו רבי אברהם - חותנו של רבי זאב דב שיף, בעל "מנחת זיכרון".
*בנו רבי יעקב יצחק הוכגלרנטר מזאמושץ'.
** בנו רבי יוסף הוכגלרנטר.

==לקריאה נוספת==
*רבי צבי הירש הורוויץ, [https://tablet.otzar.org/he/pages/?&restore=1&t=1586685675628&pagenum=30&book=18954 כתבי הגאונים, פיוטרקוב תרפ"ח, עמ' 28-31].
* מאיר וונדר, אלף מרגליות, ירושלים תשנ"ג, [https://tablet.otzar.org/he/pages/?&restore=1&t=1586070418818&pagenum=247&book=105732 עמ' 468].

==ביאורים והרחבות==

==הערות שוליים==

קטגוריה:לבוב: רבנים
קטגוריה:רבנים גליציאנים
שמעון אהרן סופר

רבי שמעון אהרן סופר-שרייבר (תמוז ה'תרנ"ו, 1896 – כ"ה בתשרי ה'תש"ג, 1942) היה ראש ישיבה בסלובקיה ורבה של נובומסטא . נספה ב.

==ביוגרפיה==
נולד בקרקוב בשנת תרנ"ו למשה סופר מווינה, בנו של רבי יואל סופר ונכדו של רבי רבי שמעון סופר, ולחיה לבית רוזנברג. בנעוריו למד בישיבתו של רבי יוסף צבי דושינסקי בגאלאנטא, ולאחר מכן אצל רבי עקיבא סופר בפרשבורג. הוסמך להוראה בידי מספר רבנים: רבי ישעיהו פירסט מווינה, רבי יוסף נחמיה קורניצר מקרקוב (שהיה דודן של אביו רבי משה), ורבי יוסף צבי דושינסקי.

לאחר שסיים את לימודיו עסק במסחר. בסביבות שנת ה'תרפ"ה נשא את מירל בת שמחה כהן מנירנברג, ממנה נולדו לו שמונה ילדים.

את כספי הנדוניה שלו הוא השקיע במסחר, אך הפסיד אותם. לאחר שהתרושש מינה אותו רבי שמואל דוד אונגר להיות ראש הישיבה בעירו טירנא בשנת ה'תרפ"ז, ובשנת ה'תרצ"ט בערך נתמנה להיות רבה של נובומסטא.

בשנת תרצ"ט התנהל פולמוס בינו לבין רבי ישכר שלמה טייכטל על כשרותו של שמן שמעורב בו שומן המיוצר בעירו נובומסטא, אותו אסר רבי שמעון אהרן בתמיכת רבי עקיבא סופר מפרשבורג בניגוד לדעתו של רי"ש טייכטל.

==פטירתו==
במלחמת העולם השנייה, במהלך אקציה שנערכה בפסח ה'תש"ב, הוא נשלח מביתו עם אשתו ושמונת ילדיו למחנה באזור לובלין. הרב אונגר השתדל להציל אותו משם, אך ללא הועיל. מן המחנה עלה בידי הרב סופר להבריח מכתב, שבין היתר הביע בו את דאגתו לבנו שנהיה בר מצווה, וביקש שיספקו לו תפילין - "דבר שיגרום לו שמחה מרובה בעודו במיצר". מכיוון שרק מעטים מבין היהודים שהגיעו לאותו המחנה שרדו, אין עדות ברורה על הנסיבות שבהן הוא נספה, אך יש הסבורים שהוא נספה בסוביבור או בלוברטוב בתשרי ה'תש"ג יחד עם ילדיו ומשפחתו.

מכתבים תורניים ממנו בשו"ת "מקדשי השם", ובקובץ "דבר ההתאחדות" של תלמידי רבי יוסף צבי דושינסקי.

==קישורים חיצוניים==
*[http://www.bazach.com/bazach/hebrew/ftmn.asp?gedid=1014 הרב שמעון אהרן הי"ד שרייבר סופר], באתר בז"ך לבונה.
*[http://horabis.blogspot.com/search/label/נובומיעסטא סופר, שמעון אהרן], באתר רבנים שנספו בשואה.

==הערות שוליים==

קטגוריה:ילידי 1896
קטגוריה:רבנים שנספו בשואה
קטגוריה:משפחת סופר
קטגוריה:ראשי ישיבה הונגרים
קטגוריה:רבנים סלובקים
עלי גפן

עלי גפן הם עלי צמח הגפן המשמשים במטבחים של מספר תרבויות כעטיפה למאכלים ממולאים מבושלים.

==שימוש במטבח, הכנה והגשה==
לרוב קוטפים אותם טריים מהגפן וממלאים אותם בתערובת של אורז, בשר ותבלינים, ואז מבשלים אותם על ידי הרתחה או אידוי. אפשר להגיש עלי גפן ממולאים כמנה ראשונה או כמנה עיקרית.

בין המאכלים שמשולבים בהם עלי גפן נמנים הדולמה והסרמאלה.

בין המטבחים המשתמשים בעלי גפן נמנים בעיקר המטבח המזרח-תיכוני-רבתי, למרכזו ומזרחו
והמטבח הבלקני וסביבתו,
ומטבחים נוספים כמו המטבח הווייטנאמי, המטבח הרוסי והמטבח האוקראיני .
במטבחים האירופאיים עשויים עלים אחרים הגדלים באזור להחליף את עלי הגפן, שתנאי גידולם שם אינם מיטביים.

שוק העיר העתיקה בירושלים הנמשך משער שכם מתאפיין, בין היתר, ברוכלות ערביות הממיינות ומוכרות עלי גפן.

==בהלכה היהודית==
עלי הגפן עצמם מותרים באכילה, אך קיים בהם חשש גבוה להימצאות חרקים זעירים בעיקר בחריצי העלה, והם טעונים בדיקה מדוקדקת. ביהדות ארצות האסלאם, בה השימוש בעלי הגפן למאכל היה רווח, עמדו על בעייתיות זו כבר במאה ה-18, ורבנים רבים אסרו את אכילת עלי הגפן, ומהם שאף החרימו את מי שעובר ואוכל. הדברים הובאו גם אצל חלק מפוסקי יהדות אשכנז, בין הקהילות שנהגו בהם איסור נמנים יהודי בגדאד וחלב, ומשפחות רבות נוהגות באיסור זה גם אחר עלייתן לארץ ישראל.

בישראל מתקיים דיון ער בשאלת שכיחות הימצאות החרקים בעלי הגפן. יש הטוענים כי המצב טוב יותר מאשר מה שהיה בתקופות קדומות יותר ובארצות אחרות. כיום בישראל נמכרים עלי גפן בכשרויות שונות במארזים משומרים וכבושים ושנחשבים לנקיים מחרקים. לדעת רבנים רבים ניתן לסמוך על אלו המשווקים תחת כשרויות מעולות. לעומת זאת אחרים טענו גם עלי הגפן שבאריזות משומרות נגועים ברמה גבוהה.

==גלריה==
<gallery>
קובץ:Muslim IMG 1608.jpg|ערבייה מוכרת עלי גפן למילוי ולבישול. הרובע המוסלמי, ה'תש"ע (2010)
קובץ:Damascus Gate Market, East Jerusalem IMG 9935.jpg|מכירת עלי גפן בשוק שער שכם, ה'תשע"ד (2014)
קובץ:Stuffed grape leaves with yogurt mint sauce.jpg|עלי גפנים ממולאים ברוטב נענע 
קובץ:Sarma.jpg|סרמאלה עטוף בעלי גפן
קובץ:Grape leaves sold in jars.png|עלי גפן בצנצנות
</gallery>

==ראו גם==
* סרמאלה
* כרוב ממולא
* פלפל ממולא
* מלית
* כוסא מחשי

==קישורים חיצוניים==

* 
* 
* 

== ביאורים ==

==הערות שוליים==

קטגוריה:ממולאים
קטגוריה:המטבח הערבי
קטגוריה:המטבח הישראלי
קטגוריה:המטבח היהודי
קטגוריה:המטבח הטורקי
קטגוריה:המטבח הים-תיכוני
קטגוריה:המטבח הבלקני
קטגוריה:גפן
קטגוריה:המטבח האלבני
המטבח הפורטוגזי

מנת [[פסטל דה בקליאו]]
המטבח הפורטוגזי מתאפיין בשימוש נרחב בדגים ופירות ים טריים, מבחר רחב של יינות מקומיים וגבינות מקומיות. המטבח הפורטוגזי מפורסם גם בזכות הליקרים והקינוחים שלו, שרבים מהם נקראים "נזיריים", שכן הם נעשו במקור על ידי נזירים ונזירות במנזרים קתולים. קינוחים פורטוגזיים מאופיינים בשימוש נרחב ביותר בחלמונים. נפוצים גם קינוחי שקדים דמויי מרציפן ומאפים מקומיים, הדוגמה המפורסמת ביותר שלהם היא פסטל דה נאטה. אחד הקינוחים הפורטוגזים המסורתיים ביותר הוא מרמלדת חבושים (והמילה הרוסית "מרמלדה" עצמה מגיעה מה"מרמלו" הפורטוגזי – "חבוש"). בחלקים של הארץ המרוחקים מהים, בשר בקר הוא הבסיס למנות שניות.

גבינת סרה דה אסטרלה וגבינת קשטלו ברנקו קיבלו כינוי מקור מוגן.

שמן זית הוא בסיס חשוב במטבח. לפורטוגל מסורת עתיקה של ייצור יין. הסוג הידוע ביותר הוא "פורט" (פירוש המילה "פורט" המילולי הוא "יין מפורטו").

בדרום פורטוגל להכנת מאכלי ים משתמשמים בכלי מיוחד הנקרא "קטפלנה".

בפורטוגל קיימת מסורת של מה שמכונה "ליקריה", שבה מבקרים, בעיקר גברים, דנים בענייניהם על כוס ליקר דובדבנים מקומי ג'ינג'ינה. בנוסף, יש מספר רב של בתי קפה ומסעדות.

המטבח הפורטוגזי הוא הבסיס ההיסטורי של המטבח הברזילאי, אך כיום הם שונים זה מזה באופן מהותי. המטבח הברזילאי אפילו משתמש במרכיבים אחרים כדי ליצור מנות דומות (ולכן, לאחר שלא מצאו את החבוש האהוב עליהם באמריקה, החלו הפורטוגלים בברזיל להכין מרמלדת גויאבות). בנוסף, המטבח הברזילאי משלב מסורות קולינריות מגלי מהגרים אחרים: איטלקי, מדינות אחרות באירופה ויפן, בעוד שהמטבח הפורטוגזי שמרני יותר.

בנוסף לברזיל, השפעת המטבח הפורטוגזי (כמו גם התרבות) מורגשת בכל המדינות שהיו פעם מושבות של האימפריה הפורטוגזית: באנגולה ובמוזמביק, באיי כף ורדה, באי טימור בארכיפלג האינדונזי ובעיר הסינית מקאו (עמדת מסחר לשעבר של פורטוגל).

==מנות==
בקליאו הוא הדג הנפוץ במטבח הפורטוגזי. מסחר בדג זה החל עוד במהלך המאה ה-15. דגים נוספים הם סרדינים ולברק חלק. בצפון המדינה נפוצים בטאים מיובשים.

המנה הנפוצה בתקופת החורף היא cozido à portuguesa, גרסה מקומית לפוט-או-פה. באזור העיר פורטו נפוצה פרנסזיניה, כריך עם תוספות שונות. קיימות מנות שונות של בשר חזיר. אנוסים היו מוכרחים לאכול מנות אלו כדי להוכיח העברתם לנוצרות. באזור ליסבון נפוצה הכנה ביטוק, סטייק מקומי.

סבולאדה הוא מאכל מבוסס בצל ועגבניות מבושלים. דובראדה הוא מאכל בשר שנפוץ בפורטוגל וגם בברזיל.

טיג'לדה, בולו דה ארוז ופיליו הם מאפים מתוקים נפוצים בפורטוגל ומדינות דוברות פורטוגזית. אלטריה הוא קינוח נפוץ.

==קישורים חיצוניים==

* [https://www.authenticfoodquest.com/popular-portuguese-dishes/ מנות עיקריות]
* [https://foodandroad.com/portuguese-cuisine-foods-and-traditions/ תיאור עקרונות המטבח]

*
קטגוריה:מטבחי אירופה
מונבז (תנא)

מונבז היה תנא שחי ככל הנראה בדור הרביעי של התנאים. הוא מוזכר כמי שדן בלימוד לפני רבי עקיבא, ועל כן נחשב כתלמידו. יש הסוברים כי היה צאצא של מונבז המלך.

==אזכורו==
מונבז מוזכר בספרות חז"ל כמי שדן לפני רבי עקיבא בשני דיונים הלכתיים:
# בגדר שוגג המחייב בקרבן חטאת, שלדברי מונבז אינו אלא באופן שהייתה לו ידיעה לפני אותה השגגה. מסיבה זו, למונבז, תינוק שנשבה או גר שהתגייר בין גויים (שאינו בקיא בכל האסור והמותר ביהדות) אינם צריכים להביא קרבן חטאת על עבירות שעשו בשגגה. התלמוד מבאר כי שיטתו של מונבז משליכה על כך שלשיטתו מי שאינו יודע שמעשהו מחייב קרבן חטאת כשנעשה בשוגג, אף הוא נחשב כשוגג, למרות שעשה אותו בידיעה שהדבר אסור (מה שנחשב מזיד לחולקים על מונבז).
# בדין מצורע הנרפא מצרעתו, שלדברי מונבז עליו לספור שבעה ימים לפני שיקרא לכהן להתחיל בתהליך טהרתו, כשם שזב סופר שבעה ימים מתום זיבתו ורק אז מתחיל בתהליך טהרתו.

בשני הדיונים משתמש רבי עקיבא בהוכחה בדרך השלילה: שאם כדבריו של מונבז, יוצא לכאורה דין תמוה או אבסורדי. למרות זאת, מונבז משיב שאכן כן הם הדברים ("כל שכן [ש]הוספת"), ואין זו תמיהה או אבסורד. בדיון השני, לגבי מצורע, רבי עקיבא ממשיך ומתמיה את מהלכו של מונבז (תוך שימוש בכלל של דיו לבא מן הדין להיות כנידון). לא מופיעה תשובת מונבז לדברי רבי עקיבא אלו.

==זהותו==
מונבז נחשב כתנא.
מונבז מופיע כתלמידו של רבי עקיבא. על פי זה, הוא מצוין כבן הדור הרביעי לתנאים.

יש הסבורים כי קיים קשר בין מונבז שדן לפני רבי עקיבא למונבז המלך, וככל הנראה היה אותו מונבז שדן לפני רבי עקיבא צאצא של מונבז המלך (ונקרא על שמו).
לאור הדברים עולה הנחה כי גיורו של מונבז המלך היה בין גויים, ובדיונו עם רבי עקיבא ניסה למצוא צד פטור על שגגותיו של מונבז המלך בתקופה שהיה בין הגויים.
רבי דוד פארדו העלה את ההשערה כי מונבז הדן לפני רבי עקיבא הוא מונבז המלך בעצמו.

==לקריאה נוספת==
* שאול חנא קוק, "התנא מונבז והמלך מולבז", בתוך: מזרח ומערב, כרך ב', חוברת ו' (תרפ"ט), עמ' 471–472

==הערות שוליים==

קטגוריה:הדור הרביעי לתנאים
שלמה קלהורה

שלמה קלהורה (נכתב גם: קאלהורא, קאלהורי, קאלווארי, קליפארי; נפטר בט"ז בכסלו ה'שנ"ז, 7 בדצמבר 1596) היה רופא, איש עסקים ושדלן יהודי בפולין במאה ה-16. שימש כרופאו של זיגמונד השני, מלך פולין והיו לו קשרים הדוקים עם האצולה הפולנית. שלמה הוא אבי משפחת קלהורה שרבים מצאצאיה היו מפורסמים כרופאים, רוקחים ובנקאים.

==ביוגרפיה==
נקרא ככל הנראה על שם העיר קלהורה שבספרד
,
שלמה היגר לפולין בשנת ה'ש"ך (1560) והתיישב בקרקוב (לדברי אחד מצאצאיו שימש כרופא המלכה אצל פרדיננד השני, מלך אראגון).

שלמה נחשב מתלמידי החכמים שבקרקוב. הוא היה אחד ממנהיגי הקהילה בימי הרמ"א וגיסו רבי יוסף כץ. גדולי הדור התייעצו עמו בנושאים הלכתיים-רפואיים, וכך הוא מוזכר גם בספרות השו"תובספר השל"ה.

השו"ב רבי צבי הרש, בעל "הגהות מהר"ץ" על "שחיטות ובדיקות" של מהר"י וייל, השתמש בבקיאותו הרבה בדיני טריפות. הוא מביא בחיבורו כי פעם בא לפניו עניין של פרה בעלת שני לבבות; "והראיתי לרבי שלמה קליפארה, הרופא מומחה דק"ק קראקא, ואמר לי שבדין הטרפתי".

בשנת 1570 (ה'ש"ל) מונה על ידי זיגמונד השני, מלך פולין לרופאו האישי. בזכות כך הוא נפטר על ידי המלך מכל מסי הקהל והמדינה, והמרות עליו ועל בני משפחתו הייתה בידי המלך בלבד שלא כיהודי קרקוב האחרים שהיו נתונים גם לשליטת העירייה.
שלמה השתמש בזכויותיו היתרות לצורכי עסקי מסחר מסועפים. ב-24 בינואר 1580 העניק לו המלך את הזיכיון להפיק מלח ולמוכרו בכל רחבי פולין למשך שש שנים. הוא היה שותף עם אחיו אברהם ויהודי נוסף בשם שלמה חדידה בכריית מלח במכרות המלח ברוסיה האדומה (באזור פלשטין).

אחרי מותו של זיגמונד, המשיך בתפקיד רופא החצר אצל יורשו סטפן בטורי, לא אחת נקרא גם לזאמושץ' לטפל ביאן זאמויסקי ובבנו, ואף הוזמן על ידו להתיישב בזאמושץ' אולם הוא העדיף להישאר בקרקוב.

קשריו של שלמה עם האצולה הפולנית היו הדוקים ביותר עד כדי כך שבשנת 1593, כאשר הופקע ממנו סכום כסף גדול, פנה הסיימיק (מעין פרלמנט אזורי) של פרובינציית קרקוב , שהתכנס בפרושוביצה, אל ציריו בסיים בדרישה שיבקשו מהמלך להשיב לו את כספו.

נפטר בט"ז בכסלו ה'שנ"ז בקרקוב.

==משפחתו==

* אשתו לאה (נפטרה בי"ח בכסלו ה'שנ"ט) – בת אברהם.

;בניו
*יעקב (נפטר בכ"א בשבט ה'שע"ד) – פרנס בקרקוב, ונחשב כתלמיד חכם.
*משה (נפטר בי"ד בתמוז ה'שפ"ב) – רוקח ואיש עסקים. עסקיו הסתעפו עד לגרמניה ואיטליה. הרחיב את רובע היהודים בקרקוב – קז'ימייז'. ממנהיגי הקהילה היהודית בקרקוב, ובתקופה מסוימת אף עמד בראשות הקהילה. נכדו (בן בנו דוד) הוא מתתיהו קלהורה.
*רבי יצחק – גבאי צדקה בקרקוב.
*רבי ישראל שמואל קליהרי מקרקוב (נפטר בי"ג בשבט ה'ת') – תלמיד חכם מקרקוב. חיבר את הספר "ישמח ישראל" (קרקוב ה'שפ"ו), חיבור קצר על ארבעה חלקי שולחן ערוך, הכולל פסקי דינים ומנהגים.
*בתו שבע (נפטרה בי' בכסלו ה'ש"ץ) – נישאה לרבי חיים לוריא, בנו של רבי שלמה לוריא.

==ביאורים והרחבות==

==קישורים חיצוניים==
* .
* .
* 
* 

==הערות שוליים==

קטגוריה:רופאים יהודים פולנים
קטגוריה:רופאים יהודים ספרדים
שלמה
קטגוריה:קרקוב: אישים
קטגוריה:יהודים הקבורים בבית הקברות היהודי העתיק בקרקוב
קטגוריה:ילידי המאה ה-16
קטגוריה:נפטרים ב-1596
Nextcloud

Nextcloud היא פלטפורמה לאחסון, עריכה ושיתוף קבצים באחסון עצמי נוצרה על ידיי פרנק קרליצ'ק בפברואר 2016<ref></ref>.

Nextcloud נוצרה מפיצול מOwnCloud עקב סכסוך בין המייסדים ובחרה להתפתח לכיוון כללי יותר של מענה כולל לקבצים כמו Microsoft Office 365 מאשר רק אחסון ושיתוף.

== מאפיינים ==
Nextcloud מציעה מגוון שירותים וגם מאפשרת לכל אחד ליצור אפליקציה לפלטפורמה שלהם.
* מערכות לניהול גלריית תמונות
* שירות מפות
* שירות מעקב טלפון ומכשירי GPS על מפה בזמן אמת
* מנהל אודיו ומוזיקה
* שירות מייל
* תוסף תואם אופיס מבוסס Collabora המאפשר עריכת קובצי ODF וכן, Microsoft Word, Microsoft PowerPoint, Microsoft Excel
* צאט ווידאו צאט
* זיהוי פנים על ידיי בינה מלאכותית

בנוסף, קיימות אפשרויות רבות לעיצוב מותאם אישית לממשק משתמש<ref></ref>.

== אתיקה ==
Nextcloud שואפת לפרטיות וחופשיות מקסימלית למשתמש ומשמשת כתחליף ל-Microsoft Office 365 ול-Google Wordspace של גוגל שהן פלטפורמות קוד סגור שרצות על השרתים של חברות פרטיות וכפופות לתנאי השירות שלהן שיכולים לתת להם גישה למידע אישי של משתמשים.

לעומת Nextcloud שהיא קוד פתוח ורצה לוקלית על החומרה של הלקוח כך שאין ל-Nextcloud שום דרך להשיג מידע אישי גם אם הייתה רוצה בכך.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירותי מחשוב ענן
ג'ונתן מוטלי

ג'ונתן לנדוס מוטלי (באנגלית: Johnathan Landus Motley; נולד ב-4 במאי 1995) הוא כדורסלן אמריקאי המשחק בעמדת הפאוור פורוורד בהפועל תל אביב מליגת העל והיורוקאפ.

== קריירת תיכון ומכללות ==
מוטלי שיחק כדורסל בבית הספר התיכון נורת' שור ביוסטון, טקסס. הוא הוביל את קבוצתו למאזן 32–4 כ ו-30–5 כ, ולזכייה בשתי אליפויות מחוזיות רצופות.

ב-12 בספטמבר 2012 התחייב מוטלי לשחק כדורסל מכללות באוניברסיטת ביילור.

מוטלי במדי ביילור ברס ב-2017
מוטלי נבחר לחמישייה השנייה אול-אמריקן בעונת הג'וניור שלו בביילור, והוביל את הקבוצה לשמינית גמר טורניר אליפות המכללות בכדורסל. בסיום העונה זכה מוטלי בפרס קארל מלון לפאוור פורוורד הטוב ביותר בכדורסל המכללות.

בתום עונת הג'וניור שלו הכריז מוטלי על מועמדותו לדראפט ה-NBA.

== קריירה מקצועית ==
=== דאלאס מאבריקס (2017–2018) ===
לאחר שלא נבחר בדראפט ה-NBA {{כ}}2017 חתם מוטלי על חוזה דו כיווני עם דאלאס מאבריקס, והפך לשחקן הראשון בהיסטוריה של המועדון שחתם על חוזה כזה. כתוצאה מכך הוא חילק את זמנו בין המאבריקס לבין קבוצת ליגת הפיתוח שלהם, טקסס לג'נדס. לאחר שהחלים מפציעה קודמת שהייתה לו ערך מוטלי את הופעת הבכורה הרשמית שלו ב-NBA ב-14 בדצמבר 2017, ורשם 4 נקודות בשתי דקות בהפסד 97–112 לגולדן סטייט ווריורס. ב-4 באפריל 2018 הוא קלע שיא קריירה של 26 נקודות בהפסד 106–113 לדטרויט פיסטונס.

=== לוס אנג'לס קליפרס (2018–2020) ===
ב-23 ביולי 2018 הועבר מוטלי, יחד עם זכויות הדראפט של רנלדאס סייבוטיס, ללוס אנג'לס קליפרס בתמורה לזכויות הדראפט על מארטי לונן וכסף, והפך לשחקן החוזה הדו-כיווני הראשון אי פעם שהועבר לקבוצה אחרת. הוא הפך לשחקן חופשי ב-28 ביוני 2019, אך הוחתם מחדש על ידי הקליפרס ב-25 ביולי 2019.

ב-30 בנובמבר 2020 חתם מוטלי על חוזה מחנה אימונים עם פיניקס סאנס, אך שוחרר ב-19 בדצמבר.

=== אינצ'ון ET לנד אלפנטס (2021) ===
ב-28 בפברואר 2021 חתם מוטלי באינצ'ון ET לנד אלפנטס מליגת העל הקוריאנית בכדורסל, במדיה העמיד ממוצעים של 20.7 נקודות, 8.9 ריבאונדים, 3.3 אסיסטים ו-1.4 חסימות למשחק.

=== לוקומוטיב קובאן (2021–2022) ===
ב-3 באוגוסט 2021 חתם מוטלי בלוקומוטיב קובאן הרוסית מהליגה המאוחדת של VTB והיורוקאפ. הוא עזב את הקבוצה לאחר הפלישה הרוסית לאוקראינה ב-2022.

=== פנרבחצ'ה (2022–2024) ===
ב-20 ביוני 2022 חתם מוטלי בפנרבחצ'ה מליגת העל הטורקית בכדורסל, מועדון היורוליג הראשון שלו. הוא נבחר למצטיין המחזור ה-19 בעונת לאחר שרשם 22 נקודות, 17 ריבאונדים ו-38 נקודות מדד בניצחון 79–71 על באיירן מינכן.

=== הפועל תל אביב (2024–הווה) ===
ב-25 ביוני 2024 חתם מוטלי בהפועל תל אביב מליגת העל והיורוקאפ, והפך למשתכר הגבוה בתולדות המועדון עד אז עם שכר של מיליון וחצי דולר אמריקאי לעונה (פטריק בוורלי עקף אותו כעבור כחודש).

== קישורים חיצוניים ==

== הערות שוליים ==

קטגוריה:שחקני NBA שלא נבחרו בדראפט
קטגוריה:כדורסלני טקסס לג'נדס
קטגוריה:כדורסלני לוקומוטיב קובאן
קטגוריה:כדורסלני לוס אנג'לס קליפרס
קטגוריה:כדורסלני פנרבחצ'ה
קטגוריה:כדורסלני דאלאס מאבריקס
קטגוריה:כדורסלני אוניברסיטת ביילור
קטגוריה:כדורסלני אגווה קליינטה קליפרס
קטגוריה:כדורסלני הפועל תל אביב
קטגוריה:כדורסלנים אפרו-אמריקאים
קטגוריה:טקסס: כדורסלנים
קטגוריה:ספורטאים זרים בקוריאה הדרומית
קטגוריה:ספורטאים אמריקאים בישראל
קטגוריה:כדורסלנים אמריקאים
קטגוריה:אמריקאים שנולדו ב-1995
בירז'ביה ודומוסטי

בירזבי ודומוסטי (ברוסית: Биржевыя Вѣдомости; מילולית: חדשות הבורסה) היה עיתון פוליטי, כלכלי וספרותי שראה אור בסנקט פטרבורג בירת האימפריה הרוסית בשנים 1861–1879. לאחר סגירתו פעל בסנקט פטרבורג עיתון נוסף באותו שם, עד שנת 1917.

העיתון נוסד בידי איש העסקים והעיתונאי קונסטנטין טרובניקוב . ב-1862 הפך העיתון לפרסום הרשמי של מחלקת גביית המיסים של ממשלת האיפריה הרוסית הקיסרית.

בשנת 1864 הפך העיתון ליומון שראה אור ששה פעמים בשבוע ונוספו לו מוספים ספרותיים ומדעיים. ידיעות מתורגמות מהעיתון צוטטו בקביעות בגליונות "הכרמל".

מערכת העיתון שכנה בבית סטונייבה בשדרת קונוגוורדייסקי שבנפת האדמירליות בעיר.

במהלך שנות ה-70 של המאה ה-19 השתלט על העיתון איש העסקים וסילי פולטיקה . תחת הכוונתו של פולטיקה התחדד הקו האופוזיציוני-שמאלי של העיתון. קו זה הביא בתחילה לאזהרות ולבסוף לשינוי שם העיתון ולסגירתו הסופית בשנת 1880.

מיד באותה שנה, נוסד בסנקט פטרבורג עיתון חדש באותו שם, עיתון זה מכונה לעיתים בתור המהדורה השנייה או הסדרה השנייה של ה'בירזבי ודומוסטי'. גרסה מאוחרת זו התפתחה באיטיות והפכה ליומון בשנת 1885, קו המערכת החדשה היה מרכזי יותר והעיתון שרד עד 1917, אז נסגר בידי השלטונות הבולשביקיים של העיר בהאשמה השגורה כי עסק ב"תעמולה אנטי סובייטית".

==קישורים חיצוניים==

* [https://ru.wikisource.org/wiki/ЭСБЕ/Биржевые_ведомости בירזבי ודומוסטי], ערך במילון אנציקלופדי של ברוקהאוז ואפרון, באתר ויקיטקסט ברוסית
* [https://old.bigenc.ru/text/1868314 בירזבי ודומוסטי], ערך ב 

קטגוריה:האימפריה הרוסית: עיתונים
קטגוריה:סנקט פטרבורג: היסטוריה
Archives israélites de France

Archives israélites de France (ארכיבס ישראליטס דה פרנס, מילולית: הארכיון הישראלי של צרפת) היה ירחון צרפתי שראה אור במשך קרוב למאה שנה בפריז בירת צרפת. הוא נוסד בידי העיתונאי והמתרגם היהודי סמואל כַּאהֶן (אביו של איזידור) בראשית שנת 1840 והופיע בתמידות עד נובמבר 1935, אז התמזג לתוך כתב העת 'Le Journal juif'.

לאחר פטירת סמואל כאהן ב-1862 הפך בנו איזידור לעורך העיתון והחזיק במשרתו זו עד לפטירתו במרץ 1902.

ידיעות מתורגמות מהעיתון צוטטו בקביעות בגליונות "הכרמל".

==קישורים חיצוניים==
* 
* [https://gallica.bnf.fr/ark:/12148/cb327014664/date גליונות כתב העת ""] באתר הספרייה הדיגיטלית גאליקה

קטגוריה:יהדות צרפת
קטגוריה:צרפת: כתבי עת
ויליאם סומרוויל שאנקס

ויליאם סומרוויל שאנקס (באנגלית: William Somerville Shanks; 28 בספטמבר 1864 – 28 ביולי 1951) היה אמן סקוטי ומורה לציור ורישום בבית הספר לאמנות של גלאזגו במשך 29 שנים.<ref></ref>

== ביוגרפיה ==
ויליאם סומרוויל שאנקס נולד בגורוק שברנפרושייר בשנת 1864 להלן וג'ון שאנקס (1923-1913), בעל סוסים שעבד כחייט בעיירת הולדתו פייזלי, בה היו דורות ממשפחתו עסוקים באריגה. לפי מפקד האוכלוסין של 1871 הם גרו בג'ורג' פלייס בגורוק עם ארבעת ילדיהם: מרי, ויליאם, אגנס וארצ'יבלד.<ref>William Somerville Shanks in the 1871 Scotland Census</ref> מפקד האוכלוסין של 1881 מגלה שעדיין המשפחה התגוררה בגלאזגו, שם עבד ויליאם סומרוויל שאנקס כמעצב בדים עבור יצרן וילונות.<ref>William Somerville Shanks in the 1881 Scotland Census</ref> עם זאת, לוויליאם שאנקס היו שאיפות להיות אמן, ולאחר שהשתתף בשיעורי ערב בבית הספר לאמנות בגלאזגו בהדרכת פרנסיס הנרי ניוברי, הוא עשה את הקריירה שלו בציור.

ב-1889 נסע לפריז כדי לשפר את כישוריו, ולמד שלוש שנים באקדמיה ז'וליאן אצל ז'אן פול לורה ובנג'מין קונסטנט. בפריז הושפע שאנקס מציוריו של אדואר מאנה. ציורו טידלי ווינקס הוצג במוסד המלכותי בגלאזגו לאמנות יפה בשנת 1897 ובזמן מסוים היה בבעלות אליוט הודג'קין שמכר אותו לסוחרת האמנות שרלוט פרנק, דודתה של אנה פרנק;<ref></ref> סר דייוויד מונטגו דאגלס סקוט קנה אותו ממנה ב-1962 תמורת 60 פאונד. הציור היה בהשאלה למוזיאון בקיימברידג' בין השנים 2007 ל-2008. הוא נמכר בסותביס ב-2008 תמורת 181,250 פאונד, שיא עבור האמן. שאנקס היה מציג קבוע במכון המלכותי לאמנויות גלאזגו ובאקדמיה הסקוטית המלכותית.טדילי ווינקמאוחר יותר שאנקס חזר לבית הספר לאמנות של גלאזגו (GSA) כמורה לציור ורישום, ונשאר שם במשך 29 השנים הבאות.

הוא צייר בשמן ובצבעי מים דיוקנאות, וטבע דומם אך העדיף לעבוד בשמנים. הוא עבד בתחומים שונים של הוראה בבית הספר לאמנות בגלאזגו: רישום וציור, ציור עתיקות, ציור חיים, דיוקנאות ותלבושות, ציור וקומפוזיציה.<ref>McEwan, Peter J M, Dictionary of Scottish Art and Architecture</ref> ב-1922 קיבל מדליית כסף באגודת הציירים הצרפתית.<ref></ref>

אף שלא היה חבר בקבוצת "נערי גלאזגו", הוא הושפע בבירור מעבודתם והכיר את אדוארד אטקינסון הורנל וג'ורג' הנרי. שאנקס נבחר ל-"שותף" של האקדמיה המלכותית הסקוטית ב-1923 ונבחר לחבר ב-RSA ב-1933.<ref>William Somerville Shanks ARSA, RSA', Mapping the Practice and Profession of Sculpture in Britain and Ireland 1851-1951, University of Glasgow History of Art and HATII, online database 2011 </ref>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1864
קטגוריה:נפטרים ב-1951
יצחק מאירי

הרמטכ"ל [[חיים בר לב עם סגל בכיר ביחידה 8200 כשנקראה יחידה 848. מימין: חיים רוטמן, אברהם שרוני, יצחק מאירי, חיים סטרנין, עודד זך. ראשון משמאל שלמה ענבר, מפקד היחידה.]]
יצחק (איצ'ה) מאירי (1923 – יולי 2020) היה סגן אלוף ביחידה 8200, חתן פרס ביטחון ישראל לשנת 1961.

==ביוגרפיה==
יצחק מאירי נולד בשנת 1923 בבגדאד, בן שני במשפחה בת ארבעה ילדים. למד ב"חדר", ובגיל 8 עבר לבית הספר "שמש" (בית ספר יהודי שהוקם בתרומת יהודי עיראקי לשעבר ונקרא על שמו), ולמד בו עד יוני 1940. בפרהוד ברח עם משפחתו מביתם שנפרץ ונשדד, והמשפחה עברה לגור בסביבה יהודית בבגדאד. עבד במשרד הרכבת שהיה בניהול בריטי, ובמקביל למד מתמטיקה באופן עצמאי ולמד בהתכתבות ספרות אנגלית. בסוף יוני 1947 נבחן בבגדאד, דרך השגרירות הבריטית, במקצועות ערבית קלאסית, מתמטיקה טהורה ומתמטיקה שימושית וקיבל תואר ראשון מאוניברסיטת לונדון.

בפברואר 1951 עלה לישראל במסגרת מבצע עזרא ונחמיה, וכעבור כחודש התגייס לצה"ל והוצב באגף המודיעין, ביחידה ש.מ.2 (שלימים שונה שמה ליחידה 8200) תחת פיקודו של מאיר שפירא, ועסק במחקר שבעיקרו מתמטי. מטעם היחידה עבד על מחשב ויצק של מכון ויצמן למדע, ולאחר מכן על מחשבי ממר"ם הראשונים. בשנת 1961 נמנה עם צוות של יחידה 515 (שם היחידה באותה עת), שזכה בפרס ביטחון ישראל. בשנת 1968 הועלה לדרגת סגן אלוף. ב-1969 יזם רכישה ליחידתו של מחשב מדעי, IBM 360/44, שהיה המחשב הראשון בצה"ל מחוץ לממר"ם. ב-31 באוקטובר 1981 פרש לגמלאות.

בשנתו הראשונה בישראל התחתן עם בת-דודתו, סגולה, ונולדו להם שני בנים ובת. התגורר ברמת גן.

==קישורים חיצוניים==
* [https://www.digital-archive.org.il/people/meiri/ סא"ל יצחק (איצ'ה) מאירי], באתר תולדות הדיגיטל בישראל

קטגוריה:סגני-אלופים בצה"ל
קטגוריה:חיילי יחידה 8200
קטגוריה:קריפטוגרפים ישראלים
קטגוריה:זוכי פרס ביטחון ישראל: חיילי צה"ל
קטגוריה:ישראלים ילידי עיראק
קטגוריה:עולים בשנות ה-1950
קטגוריה:ישראלים שנולדו ב-1923
קטגוריה:ישראלים שנפטרו ב-2020
ניר ברטל

ניר ברטל (נולד ב-13 בנובמבר 1977) הוא פוליטיקאי ישראלי. שימש ראש המועצה המקומית אורנית מאז 2018 ועד 2024.

==ביוגרפיה==
נולד לחנה ונתן ברטל (וויטלסון), טייס באל על. שירת כטייס קרב בחיל האוויר.
בעל תואר ראשון בכלכלה מאוניברסיטת תל אביב ותואר שני במנהל עסקים מהאוניברסיטה העברית בירושלים. ניהל את תחום ביטוחי חבויות ברשות שוק ההון ביטוח וחיסכון.

בבחירות לרשויות המקומיות ב-2018 התמודד בראשות סיעת "אופק" מול ראש המועצה המכהן, שלומי לנגר. רשימתו זכתה ל-6 מנדטים, והוא קיבל כ-66% מהקולות, ונבחר לראשות המועצה. הצטרף למועצת יש"ע, אך יצא בפומבי כנגד הקמפיין שניהלה נגד תוכנית המאה, בטענה שעמדה זו אינה מייצגת את כל חבריה. חבר בארגון מעוז.

בספטמבר 2020 הצטרף למפלגת דרך ארץ, והיה ציר מטעמה לקונגרס הציוני ה-38.

בתחילת אוגוסט 2023, הודיע ברטל כי לא יתמודד בבחירות לרשויות המקומיות לקדנציה נוספת.<ref></ref>

== חיים אישיים ==
ברטל נשוי ואב לשלושה.

==קישורים חיצוניים==

==הערות שוליים==

קטגוריה:ראשי המועצה המקומית אורנית
קטגוריה:עובדי משרד האוצר
קטגוריה:ראשי רשויות מקומיות שנבחרו ברשימה עצמאית
קטגוריה:טייסי חיל האוויר הישראלי
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1977
מרסל גנס

מרסל שמואל גנס (בהולנדית: Marcel Gans; נולד ב-1947) הוא מנהל ישראלי, שהיה ראש המועצה המקומית אלקנה בין השנים 1998–2003.

==ביוגרפיה==
נולד באמסטרדם, הולנד ב-1947 לדוד ושושנה, ניצולי השואה שהיגרו להולנד מגרמניה זמן קצר לפני פרוץ מלחמת העולם השנייה. אחיו הגדול נספה בשואת יהודי הולנד. למד בבית ספר ציבורי, והשלים לימודי יהדות ועברית באופן פרטי, והיה חבר בבני עקיבא.

עלה לישראל ב-1971. התגייס לצה"ל ושרת בחיל התותחנים. הוא בעל תואר שני במינהל עסקים באוניברסיטה העברית. החל לעבוד במחלקת ניירות הערך של בנק אגוד, ובהמשך עבד בתפקידי ניהול בחברת השקעות ובמקומות נוספים. בשנותיו הראשונות של היישוב אלקנה התנדב לעזור בשמירה על היישוב.

ב-1979 עבר עם משפחתו לאלקנה. ב-27 באוקטובר 1998 נבחר לראשות המועצה המקומית. כיהן בתפקידו עד 2003.

==חיים אישיים==
נשוי ליעל (יוהנה), אחות ותזונאית, ואב לחמישה. מתגורר כיום במושבה הגרמנית בירושלים.

==קישורים חיצוניים==
* [https://archive.elkana.org.il/objDoc.asp?PID=1239302&OID=1239412&DivID=1#topAnchor גנס יעל ומרסל], באתר ארכיון אלקנה.
* רות דה יונג, [https://archive.elkana.org.il/adminML/loadFileCtrl.asp?OID=1165968&DivID=1&fKey=PGE2&pKey=1 Marcel Gans], מתוך החוברת "Nederlanders in Israël" .

==הערות שוליים==

קטגוריה:ראשי מועצת אלקנה
קטגוריה:ישראלים שנולדו ב-1947
קטגוריה:ישראלים ילידי הולנד
קטגוריה:עולים בשנות ה-1970
קטגוריה:בוגרי האוניברסיטה העברית בירושלים
קטגוריה:בוגרי בני עקיבא
קטגוריה:המושבה הגרמנית (ירושלים): אישים
ג'ו ארלאוקאס

ג'וזף ג'ון "ג'ו" ארלאוקאס (באנגלית: Joseph John "Joe" Arlauckas; נולד ב-20 ביולי 1965) הוא כדורסלן עבר אמריקאי ממוצא ליטאי.

ארלאוקאס, ששיחק בעמדת הפאוור פורוורד, ידוע כמי שמחזיק בשיא הנקודות למשחק יורוליג בודד בעידן המודרני (מאז ) לאחר שקלע 63 נקודות במדי ריאל מדריד במשחק הליגה האירופית של פיב"א מול וירטוס בולוניה בשלב הבתים של עונת .

== ראשית חייו ==
ארלאוקאס נולד ב-20 ביולי 1965 ברוצ'סטר, ניו יורק, לאב מהגר מליטא ולאם איטלקית אמריקאית. הוא למד בבית הספר התיכון תומאס ג'פרסון ברוצ'סטר ושיחק בו כדורסל.

== קריירת מכללות ==
ארלאוקאס שיחק כדורסל מכללות במשך ארבע שנים באוניברסיטת ניאגרה מחטיבה I של ה-NCAA, מ-1983 עד 1987.

== קריירה מקצועית ==
=== NBA ===
ארלאוקאס נבחר בבחירה ה-74 בדראפט ה-NBA {{כ}}1987 על ידי סקרמנטו קינגס. בעונתו הראשונה ב-NBA השיגו הקינגס מאזן 24–58 שלילי (מקום 10 באזור המערבי), שהחל עם תקופתו הקצרה של חבר היכל התהילה של הכדורסל ביל ראסל כמאמן הקבוצה.

בעונתו היחידה בליגה הופיע ארלאוקאס בתשעה משחקים וקלע ארבע נקודות ב-10 דקות בממוצע למשחק.

=== אירופה ===
ב-14 בדצמבר 1987 נחתך ארלאוקאס על ידי הקינגס. הוא נסע לאיטליה, שם שיחק במשך 6 חודשים בליגת העל במדי סניידרו קזרטה וזכה עימה ב.

לאחר שסיים את העונה באיטליה הוא עבר לליגת העל הספרדית, בה שיחק במאלגה, טאו ויטוריה וריאל מדריד. במדי ה"בלאנקוס" הוא יצר את אחד מהקווים הקדמיים המפחידים ביותר בכדורסל האירופי, יחד עם הסנטר ארווידאס סאבוניס, וזכה ב, העליונה במבנה ליגות הכדורסל באירופה, ב- לאחר ניצחון בגמר על אולימפיאקוס. עם ריאל הוא גם זכה בפיב"א יורוקאפ ב-.

ב-26 בפברואר 1996 קלע ארלאוקאס 63 נקודות, שיא בעידן המודרני של היורוליג, בניצחון 115–96 על וירטוס בולוניה. בשש עונות בריאל, מתוך עשר בספרד, רשם ארלאוקאס יותר מ-20 נקודות בממוצע למשחק. הוא קלע 7,543 נקודות בליגה הספרדית, ממוצע של 20.7 נקודות למשחק.

הוא פרש בשנת 2000, בגיל 35, לאחר ששיחק שנתיים ביוון - עונה אחת כל אחת בא.א.ק. אתונה ואריס סלוניקי מליגת העל.

== קריירה שלאחר משחק ==
לאחר שפרש הפך ארלאוקאס הפך לשדרן ספורט, עבד עבור יורוליג TV וכיום הוא מנחה את פודקאסט היורוליג The Crossover.

== קישורים חיצוניים ==

* ערן סלע, [http://www.cadursela.co.il/Profile.asp?id=217 ג'ו ארלאוקאס - תותחן חסר מעצורים], באתר כדורסלע
* 

== הערות שוליים ==

קטגוריה:כדורסלני סאסקי בסקוניה
קטגוריה:כדורסלני סקרמנטו קינגס
קטגוריה:בחירות דראפט של סקרמנטו קינגס
קטגוריה:כדורסלני ריאל מדריד
קטגוריה:כדורסלני אוניברסיטת ניאגרה
קטגוריה:כדורסלני יובקזרטה באסקט
קטגוריה:מדינת ניו יורק: כדורסלנים
קטגוריה:כדורסלני אוניקאחה מאלגה
קטגוריה:כדורסלני אריס סלוניקי
קטגוריה:אמריקאים ממוצא ליטאי
קטגוריה:כדורסלני א.א.ק. אתונה
קטגוריה:כדורסלנים אמריקאים
קטגוריה:אמריקאים שנולדו ב-1965
מפעיל מחשב

מפעילי מחשב בחדר מחשב של [[נאס"א בשנת 1962]]
מפעיל מחשב הוא מקצועו של מי שמפקח על פעולתה של מערכת מחשב, ומבטיח שהמחשב והציוד ההיקפי שלו (כגון מדפסת) פועלים כהלכה.

כלי העבודה העיקרי של מפעיל מחשב הוא קונסול המערכת, שדרכו הוא מקבל הודעות מהמחשב ונותן הוראות למחשב. פעולות נוספות של מפעיל המחשב:
* קביעת סדר העדיפויות של המשימות המתבצעות במחשב.
* הזנת המדפסות המחוברות למחשב בנייר ובדיו.
* תפעול כוננים של אמצעים נתיקים המחוברים למחשב, כגון כונני סרטים מגנטיים וכונני דיסקים
* תפעול התקני קלט/פלט נוספים.

בחדרי מחשב גדולים פעלו בכל משמרת מפעילי מחשב אחדים, בהם מפעיל ראשי ליד קונסול המערכת, ואחרים שטיפלו בציוד ההיקפי.

ימיו של מקצוע זה הם כימי המחשב, אך שינויים בטכנולוגיית המחשוב הובילו לשינוי בתפקידיו של מפעיל המחשב. המעבר מכרטיסים מנוקבים לדיסקטים החליף את תפעול קורא הכרטיסים בתפעול קורא דיסקטים. המעבר מעיבוד באצווה לעיבוד מקוון ביטל את הצורך בקורא הדיסקטים. כונני הסרטים המגנטיים נעלמו בהדרגה מחדר המחשב. המעבר למרכז נתונים הביא להפרדה האזור שבו נמצאים המחשב והשרתים (בדרך כלל חדר מאובטח) והאזור שבו נמצא הציוד ההיקפי, כך שהפעלת המחשב נעשית בתקשורת מרחוק.

קטגוריה:מקצועות המחשוב
אגם מחבת הטיגון

אגם מחבת הטיגון (Frying Pan Lake) או ויימנגו קאלודרון (Waimangu Cauldron)<ref name="Keam"></ref> הוא המעיין החם הגדול בעולם,<ref></ref><ref></ref> אשר ממוקם בעמק הבקע הוולקני של וואימנגו בניו זילנד.

טמפרטורת המים של האגם נעה בין 50–60 מעלות צלזיוס (כ-122–140 מעלות פרנהייט).<ref name="Keam" /> שטח המעיין החם הוא כ-. כמו כן, העומק הממוצע של המעיין הוא כ-, ואילו העומק המקסימלי של המעיין הוא כ-.<ref></ref>

== קישורים חיצוניים ==

== הערות שוליים ==

קטגוריה:ניו זילנד: ימות ואגמים
פרהויזיה

"פרהויזיה" (1980) היא פעולה אמנותית שיצר האמן הישראלי דב אור-נר.
==תיאור==
בשנת 1980, תחת חסות קבוצת "המשותף - קיבוץ" (מס' 2), שקיבלה את גלריה הקיבוץ למשך כחודשיים, יצר אור-נר את העבודה "פרהויזיה". הייתה זו פעולת המשך לעבודות שונות שעסקו ביחס שבין האדם לטלוויזיה על רקע החברה הקיבוצית. בעבודות אלו בדק אור-נר את עמדת הצופה הפסיבי, כמטאפורה ליחס שבין היחיד לחברה. מקורות נוספים לעבודה היו, כנראה, מיצגים כגון "זאב ערבות: אני אוהב את אמריקה ואמריקה אוהבת אותי" (1974) מאת יוזף בויס או "פרויקט הכבשים: הטבע כאמנות והאמנות כטבע" (1978) מאת מנשה קדישמן.

במסגרת העבודה "פרהויזיה", שהתקיימה בין התאריכים 4 ביוני 1980 - 15 ביוני 1980, הובאה לגלריה פרה בשם 'ארנונה', מרפת במושב ביצרון. הפרה הייתה מיועדת לשחיטה, בשל תנובת חלב נמוכה.

אור-נר שהה ביחד עם הפרה בגלריה וחלב אותה מדי בוקר. בנוסף, הקרין עבורה את שידורי 'ערוץ 1' בטלוויזיה שהובאה לגלריה. בכך ביקש "לתעד היבטים בחיי הקיבוץ ולנוכחות הפרה יש משמעות כפולה - גם חקלאית וגם חלק של מסר חברתי, הקשור למחאה נגד 'עריצות' אמצעי התקשורת". על פי טליה רפופורט העבודה ביקשה למחות כנגד חיסול הרפתות שנובע מאי מתן סובסידיות לענף החלב לצד העלאה מחודשת של מעמדו האובייקט האמנותי. "מסתבר", כתבה, כי "מבחינה כלכלית שוב אין זה כדאי היום להחזיק פרה - חוץ מאשר בגלריה".

בביקורת אודות התערוכה ציין אדם ברוך כי "מה שעושה, איפה, תצוגה זו לאפשרית או לסבירה, היא תמימותו של אור-נר, המבקש להעביר תחושות של טבע מסורס, כליאה, נעגניזציה של הטבע, סטריליזציה של האמנות, החזרת ה'טבע' לאמנות".

בחלק נוסף של הגלריה אצר אור-נר את התערוכה הקבוצתית "אורח חיים ודפוסי תרבות בקיבוץ", ובה הוצגו יצירות שנשלחו אל הגלריה בדואר על ידי כ-50 אמנים חברי התנועה הקיבוצית. בין המשתתפים: מוניקה הדרי, יעקב לייבל, פנינה ייני, ידיד רובין, יובל דניאלי ואחרים.

==הערות שוליים==

קטגוריה:דב אור-נר
קטגוריה:מיצגים
קטגוריה:מיצג ישראלי
קטגוריה:פיסול ישראלי
קטגוריה:יצירות משנת 1980
קטגוריה:בעלי חיים באמנות
קטגוריה:פרות בתרבות
קטגוריה:הקיבוץ בתרבות ובאמנות
קטגוריה:טלוויזיה
גראז' בריטי

גראז' בריטי (באנגלית: UK garage; בראשי תיבות: UKG) הוא ז'אנר של מוזיקת דאנס אלקטרונית, שמקורה באנגליה בתחילת עד אמצע שנות ה-90 של המאה ה-20. הז'אנר הוא נגזרת מהז'אנר גראז' האוס, אך משלב גם אלמנטים מהז'אנרים דאנס-פופ, R&B עכשווי ומוזיקת ג'אנגל.<ref name="techn"></ref> הז'אנר מוגזר על ידי מקצבי הקשה, מצילות ומצלתיים סינקופיים, ויכול אף לכלול דפוסי 4/4 של מוזיקת האוס או מקצבי 2-סטפ גראז' לא סדירים. קטעי גראז' בריטי, בדרך כלל, מכילים דגימות ווקאליות שנמתחו בגובה או בזמן, כדי שיתאימו לקצב של 130 פעימות בדקה.

== קישורים חיצוניים ==

<div class="mw-content-ltr">
* [http://www.musicismysanctuary.com/the-history-of-the-uk-garage-family-tree UK Garage History & Family Tree], Music Is My Sanctuary
</div>

== הערות שוליים ==

קטגוריה:שנות ה-1990 במוזיקה
קטגוריה:שנות ה-2000 במוזיקה
האמנים הנעקבים ביותר בספוטיפיי

ה[[זמר-יוצר הבריטי אד שירן הוא האמן הנעקב ביותר בשירות הזרמת המוזיקה, ספוטיפיי, עם למעלה ממאה מיליון עוקבים]]
האמנית הנעקבת ביותר בפלטפורמה היא הזמרת האמריקאית [[אריאנה גרנדה עם למעלה מ-90 מיליון עוקבים]]
ה[[להקה הנעקבת ביותר בפלטפורמה היא הלהקה הדרום קוריאנית, BTS, עם למעלה מ-60 מיליון עוקבים]]
האמן הנעקב ביותר בשירות הזרמת המוזיקה, ספוטיפיי, הוא הזמר-יוצר הבריטי אד שירן עם למעלה ממאה מיליון עוקבים. האמנית והשחקנית הנעקבת ביותר בפלטפורמה היא הזמרת האמריקאית אריאנה גרנדה עם למעלה מ-90 מיליון עוקבים. הלהקה הנעקבת ביותר בפלטפורמה היא הלהקה הדרום קוריאנית, BTS, עם למעלה מ-60 מיליון עוקבים.

== 50 האמנים הנעקבים ביותר בספוטיפיי ==
{| class="wikitable sortable"
!מיקום
!אמן
!עוקבים
<ref></ref><ref></ref>
!שפה עיקרית
!מדינה
|-
|1
|אד שירן
|112.1
| rowspan="3" |אנגלית
|
|-
|2
|אריאנה גרנדה
|90.5
| rowspan="2" |
|-
|3
|בילי אייליש
|80.7
|-
|4
|Arijit Singh 
|77.7
|הינדי
|
|-
|5
|דרייק
|75.3
| rowspan="4" |אנגלית
|
|-
|6
|טיילור סוויפט
|74.7
|
|-
|7
|ג'סטין ביבר
|72.0
|
|-
|8
|אמינם
|70.8
|
|-
|9
|באד באני
|69.3
|ספרדית
|
|-
|10
|דה ויקנד
|65.0
|אנגלית
|
|-
|11
|BTS
|65.0
|קוריאנית, יפנית
|
|-
|12
|ריהאנה
|55.2
| rowspan="9" |אנגלית
|
|-
|13
|אדל
|48.4
|
|-
|14
|ברונו מארס
|48.2
| rowspan="2" |
|-
|15
|Imagine Dragons
|47.8
|-
|16
|קווין
|46.7
| rowspan="2" |
|-
|17
|קולדפליי
|44.2
|-
|18
|סלינה גומז
|42.4
| rowspan="2" |
|-
|19
|XXXTentacion
|41.6
|-
|20
|שון מנדס
|41.5
|
|-
|21
|Neha Kakkar 
|41.2
|פנג'אבי
|
|-
|22
|בלאקפינק
|41.0
| rowspan="5" |אנגלית
|
|-
|23
|פוסט מאלון
|40.6
| rowspan="2" |
|-
|24
|מארון 5
|40.5
|-
|25
|דואה ליפה
|39.8
|
|-
|26
|אלן ווקר
|37.9
|
|-
|27
|ג'יי באלווין
|37.2
| rowspan="3" |ספרדית
|
|-
|28
|אוזונה
|36.7
|
|-
|29
|קרול ג'י
|35.3
|
|-
|30
|מרשמלו
|35.1
| rowspan="2" |אנגלית
| rowspan="2" |
|-
|31
|ביונסה
|34.6
|-
|32
|מאלומה
|33.8
| rowspan="2" |ספרדית
|
|-
|33
|דדי יאנקי
|33.3
|
|-
|34
|A. R. Rahman 
|32.7
|הינדי
|
|-
|35
|ואן דיירקשן
|31.0
|אנגלית
|
|-
|36
|מריליה מנדונסה
|30.7
|
|
|-
|37
|קמילה קביו
|30.3
| rowspan="2" |אנגלית
|
|-
|38
|ג'וס וורלד
|29.1
|
|-
|39
|שאקירה
|29.1
| rowspan="2" |ספרדית
|
|-
|40
|אנואל AA
|29.1
|
|-
|41
|Guns N' Roses
|28.7
| rowspan="10" |אנגלית
|
|-
|42
|ניקי מינאז'
|28.2
|
|-
|43
|הארי סטיילס
|27.5
|
|-
|44
|מייקל ג'קסון
|27.2
| rowspan="3" |
|-
|45
|קייטי פרי
|27.0
|-
|46
|ליידי גאגא
|26.4
|-
|47
|AC/DC
|26.2
| rowspan="2" |
|-
|48
|סיה
|26.2
|-
|49
|דייוויד גטה
|26.0
|
|-
|50
|דוג'ה קאט
|25.4
|
|}

==היסטוריה של הרשימה==
ביולי [[2022 הפך לאמן הראשון שצבר מעל למאה מיליון עוקבים בפלטפורמה. לרגל ההישג שלחה לו חברת ספוטיפיי חולצה עליה נכתב "שאל אותי על 100 מיליון העוקבים שלי בספוטיפיי"]]
אד שירן היה לאמן הראשון שצבר מעל לחמישים מיליון עוקבים בפלטפורמה<ref name=":0"></ref><ref name=":1"></ref>, וביולי 2022 הפך לאמן הראשון שצבר מעל למאה מיליון עוקבים בפלטפורמה. לרגל ההישג שלחה לו חברת ספוטיפיי חולצה עליה נכתב "שאל אותי על 100 מיליון העוקבים שלי בספוטיפיי"<ref name=":0" /><ref></ref><ref></ref><ref name=":1" />.

== ראו גם ==
* האמנים המושמעים ביותר בספוטיפיי
* 100 הזמרים הגדולים בכל הזמנים (רולינג סטון)
* ערוצי היוטיוב בעלי מספר המנויים הגדול ביותר

== ביאורים ==

== הערות שוליים ==

קטגוריה:ספוטיפיי
קטגוריה:דירוג בנושא מוזיקה
קטגוריה:רשימות בנושא מוזיקה
מהג'נגסוכוס

מהג'נגסוכוס (שם מדעי: Mahajangasuchus; משמעות השם: "תנין מאהאז'אנגה") הוא סוג של זוחל נכחד דמוי-תנין, אשר חי במהלך תור הקרטיקון במדגסקר לפני 70 עד 66 מיליון שנה מזמננו. זוחל דמוי-תנין זה היה טורף באורך של 4 מטרים בקירוב.

הסוג תואר ממאובנים שהתגלו בתצורות מיווארנו , בצפון-מדגסקר ונחשפו בידי ד"ר דייוויד קראוזה ומשלחתו בשנים 1993 עד 1995. השרידים כללו לסת תחתונה, חוליות צוואר רחם, חוליות גב וזנב, מספר צלעות ועצמות חזה, האגן וכמה עצמות גפיים וכן שרידי אוסטאודרם ושיניים בודדות. שרידים נוספים שהתגלו כללו גולגולת חלקית. במקור חלק משרידיו נחשבו לשייכים לדמוי-התנין הקדום Miadanasuchus.

סוג זה תואר ב-1998 בידי החוקרים Buckley ו-Brochu על שם האזור בו בתגלה. הוא הכיל מין יחיד - Mahajangasuchus insignis, שפירושו: "יוצא דופן".

לתנין זה היו לסתות חזקות ונוקשות דומות מעט ללסתות רוטווילר מאשר לתנין. היו לו שיניים חזקות אימתניות שנועדו ללנשוך בחוזקה טרף ושרירי צוואר חזקים לאותה מטרה. היה זה טורף יבשתי בעל גפיים ארוכים וחזקים וזנב ארוך.

הסוג היה קרוב בעיקר לקפרוסוכוס - "תנין חזיר הבר" האימתני מיבשת אפריקה.

==קישורים חיצוניים==

איור אפשרי
קטגוריה:מאובני טקסונים שתוארו ב-1998
קטגוריה:בעלי חיים שחיו בקרטיקון בהודו ובמדגסקר
קטגוריה:דמויי תנינאים מהקרטיקון
פוספורוזאורוס

פוספורוזאורוס (שם מדעי: Phosphorosaurus; מילולית: "לטאת פוספט") הוא סוג זוחל ימי קדום ממשפחת המוזאזאוריים, אשר חי במימי הקרטיקון העליון שלפני 72.1 עד 66 מיליון שנה מזמננו. נמצאו מספר מאובנים של זוחל ימי זה, רובם בהוקאידו שביפן ובבלגיה, אף שחלקם נחשבו לשייכים לסוג הקרוב הליזאורוס. 

סוג זה תואר למדע ב-1889 בידי החוקר הבלגי לואיס דולו , על בסיס גולגולת באורך של כ-50 ס"מ ועוד כמה עצמות, אשר דמו למספר מוזאזאורים קטנים יחסית, ביניהם ה-Eonatator, ה-Pluridens וההליזאורוס. אורכו המוערך הגיע ל-3 עד 4 מטרים בקירוב.

מבנהו התאים לחתירה מוצלחת ואולי הוא התקיים במים עמוקים, שם חיפש דגים ודיונונים בעומקים שונים, כשאולי היו לו התאמות לראייה בחשיכה. היו לו לסתות קצרות יחסית ולהם שורות של שיניים משוננות שנועדו לתפוס טרף. כל הנראה גם היה צייד ממארב, מאחר שלא היה שחיין יעיל ביותר.

בסוג זה נכללו 2 מינים:
* P. ortliebi - ידוע מממצאים מבלגיה. 
* P. ponpetelegans - ידוע מממצאים בהוקאידו ופירוש שם המין: "נחל אלגנטי" בשפת האיינו. משמעותו מתייחסת לכך שנשמר בצורה מוצלחת סמוך לנחל נקי.

== קישורים חיצוניים ==

קטגוריה:מוסזאוריים
קטגוריה:מוסזאורים שחיו באסיה
קטגוריה:מאובני טקסונים שתוארו ב-1889
מורטורנריה

מורטורנריה (שם מדעי: Morturneria) הוא סוג של זוחל ימי ממשפחת האלאסמוזאוריים שהתקיים במימי אנטארקטיקה במשך הקרטיקון העליון שלפני 66 מיליון שנה, לפני הכחדת הקרטיקון הגדולה.

==תיאור==
המורטורנריה התגלה בתצורות "Lopez de Bertodano Formation" שבאי ג'יימס רוס שמצפון לחצי האי האנטארקטי. הוא התגלה בממצאי מאובנים של משלחת שפעלה באזור לאורך שנות ה-80 וחשפה שלדי פליוזאורים שונים. מאובנים אלה היו קשים להוצאה עקב טיב הקרקע הקפואה, שדרשה שילוב של עבודות ידיים וחומצה אצטית להוצאתה.

סוג זה תואר לראשונה ב-1889 בידי החוקרים סנקאר צ'אטרג'י ובריאן סמול תחת השם: Turneria seymourensis. עם זאת שם הסוג Turneria ניתן כבר לסוג של נמלה והשם הוחלף ב-1994 לשם הסוג הנוכחי, כהוקרת לחוקר מורט טרנר.

מספר חוקרים רואים במין זה משויך לסוג הקרוב אריסטונקטיס. אם היה זה סוג נפרד הוא הגיע לגודל דומה, היה בעל צוואר ארוך ולסתות ארוכות בעלות שיניים דמויות-מחטים והיה שוכן אוקיינוסים שנע ביעילות עם סנפיריו הארוכים ואולי נדד לאורך האוקיינוסים בחיפוש אחרי דגים ודיונונים למאכל.

==קישורים חיצוניים==

קטגוריה:אלאסמוזאוריים
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1994
זעקת האדמה השחורה (מיני סדרה)

זעקת האדמה השחורה היא מיני סדרת טלוויזיה בריטית משנת 2018 שכתב וביים הוגו בליק, העוסקת בהעמדה לדין של פושעי מלחמה בינלאומיים. הסדרה הופקה על ידי BBC Two ונטפליקס. התוכנית שודרה ב-BBC Two בבריטניה החל מ-10 בספטמבר 2018; נטפליקס החלה להזרים את התוכנית ברחבי העולם מחוץ לבריטניה ב-25 בינואר 2019. לסדרה שמונה פרקים.

== עלילה ==
הסיפור מתרכז בקייט אשבי, שעובדת כחוקרת משפטית בלשכות החוק בלונדון של מייקל אניס. כאשר אמה המאמצת של קייט, איב, לוקחת על עצמה תיק שמעמיד לדין מנהיג מיליציה ברואנדה, הסיפור מושך את מייקל וקייט למסע שישנה את חייהם לנצח.

== ליהוק ==
* מיכאלה קואל בתור קייט אשבי, בת 28, חוקרת משפטית בריטית ילידת רואנדה
* ג'ון גודמן בתור מייקל אניס, עורך דין גרוש אמריקאי שחי ועובד בבריטניה; מעסיקה של קייט אשבי
* תמרה טוני בתפקיד יוניס קלייטון, עוזרת מזכירת המדינה לענייני אפריקה
* נומה דומז'וני בתור אליס מונזרו, פקידת ממשלת רואנדה וגנרלית לשעבר בצבא הפטריוטי של רואנדה
* הארייט וולטר בתפקיד איב אשבי, אמה המאמצת של קייט, ופרקליטת תביעה בינלאומית
* דני ספאני בתפקיד הגנרל סיימון נימויה, רב-טוראי טוטסי לשעבר שעזר להביא לסיום רצח העם ברואנדה
* טיירון האגינס בתור פטריס גנימנה, הוטו רואנדי שעזר ליישם את רצח העם ברואנדה
* רונלד גוטמן בתפקיד ז'אק אנטואן בארה, יועץ לשעבר של ארמון אליזה בין השנים 1987 ו-1994
* אאור אטיקה בתור סופי בארה, בתו של ז'אק אנטואן באר; מנכ"ל Barré Resources
* אבנה אייבור בתפקיד ביבי מונדנזי; הנשיאה בקדנציה השלישית של רואנדה, ואחותה המאמצת של אליס מונזרו
* לוסיאן מסאמאטי בתפקיד דייוויד רוניורה, יועץ מיוחד לנשיא רואנדה
* מימי נדיוני בתור מרי מונדנזי, בתם של ביבי מונדנזי ודייוויד רוניורה
* הוגו בליק בתפקיד בלייק גיינס, עורך דין הגנה מצליח וחסר מצפון ויריב של אניס; נשכר כדי להגן על פטריס גנימנה
* קתרין האנטר בתפקיד קאפי פטרידיס, תובע של בית הדין הפלילי הבינלאומי
* סרז' חזנוויציוס בתפקיד מארק פרביאו, צרפתי בכיר מבוסס בפריז
* עמנואל אימני בתפקיד פלורנס קאראמרה, איש מסתורי המסייע ומגן על קייט
* ג'וליאן גלובר בתפקיד מארק וינר, עורך דין בדימוס והבוס לשעבר של איב אשבי
* מאלו קונדרו בתור האנה אניס, בתו של מייקל ואנליסטית פיננסית לשעבר, שנמצאת בתרדמת כבר שלוש שנים
* מייקל גולד בתור הארפר הופקינסון, מאייר ספרים ואביה החורג של האנה אניס

== הפקה ==
הסדרה הוזמנה בשם "Black Earth Rising" בשנת 2017. במשך זמן מה במהלך ההפקה הייתה ידועה בשם "The Forgiving Earth", אך חזרה לכותרתה המקורית עד אפריל 2018. במהלך צילום לילי של סצנת פעלולי מכונית בגאנה, מפעיל המצלמה מארק מילסום נהרג. ההפקה השתמשה במעון פרטי ב-Sevenoaks, קנט עבור חלק מהצילומים; בריכת השחייה של בית המגורים הוכפלה עבור מלון ספא בפריז.

ביל מאריי, דן איקרויד, סטיב מרטין, ג'ורג' וונדט, שברולט צ'ייס, ג'ים בלושי וג'ייסון אלכסנדר נבחנו כולם לתפקיד מייקל אניס לפני שג'ון גודמן לוהק.

== ביקורת ==
המבקרים היו חיוביים ברובם. הסדרה צברה 79% ביקורות חיוביות ב-Rotten Tomatoes, עם הקונצנזוס: "זעקת האדמה השחורה" היא מותחן פוליטי יוצא דופן, המתמודד עם אתגרים רלוונטיים ובעיות גאו-פוליטיות עמוקות, עם כושר סיפורי וסירוב נבון לספק תשובות קלות."<ref></ref>

== קישורים חיצוניים ==

==הערות שוליים==

קטגוריה:תוכניות טלוויזיה שמתרחשות בלונדון
קטגוריה:דפים עם תרגומים שלא נסקרו
קורו (דינוזאור)

קורו (שם מדעי: Kuru) הוא סוג של דינוזאור ממשפחת הדרומאוזאוריים אשר התקיים במרכז אסיה של הקרטיקון שלפני 72 עד 71 מיליון שנה מזמננו. 

דינוזאור זה התגלה ב-1991 בתצוורות בארו גויוט שבאזור חולסאן, מדבר גובי במונגוליה והוא תואר למדע ב-2021 בידי החוקר ג'יימס ג'י נאפולי וצוותו, כששמו הוא קיצור שם האלה הטיבטית Kurukullā. במקור הוא נחשב למין של אכילובאטור, אך בהמשך התברר שמדובר בסוג חדש. לפני כן נקרא ב-1992 בשם המדעי: Airakoraptor - שפירושו: "גנב קומיס", אך השם שונה.

הממצאים המאובנים של הדינוזאור היו חלקיים ומורכבים בעיקר משרידי חלק מהגולגולת והלסתות. אלה דמו לאלה של כמה דרומזאוריים בינוניים בגודלם, כמו האכילובאטור, האדזאורוס, הטסאגן ועוד. היה זה כנראה טורף מנוצה קל משקל בעל לסתות ארוכות עם שיניים חדות ואולי הוא חי בקבוצות קטנות במדבר גובי.

==קישורים חיצוניים==

==הערות שוליים==

קטגוריה:דרומאוזאוריים
קטגוריה:דינוזאורים שחיו בקרטיקון עליון באסיה
הינדואיזם בישראל

ההינדואיזם בישראל מתייחס לאוכלוסייה ההינדואית בישראל.

בישראל מכ-17,000 עובדים זרים ממדינות תת-היבשת ההודית (בעיקר הודו, נפאל וסרי לנקה)<ref></ref> אשר דת חלקם היא הינדואיזם. עם זאת, חלק מזערי מהמקיימים אורח חייהם הינדואי בישראל הם ישראלים שאימצו את הדת כשגרו או טיילו מחוץ לישראל.

ארגון סאי בישראל הוקם רשמית בישראל בשנת 2001<ref></ref><ref></ref> ומאז מקיים פעילויות דתיות ונסיעות להודו. חגיגות קרישנה ג'אנמאשטמי הן חגיגות לכבוד לידתו של האל קרישנה בחודשים אוגוסט וספטמבר. בחגיגות מועלים מחזות הנוגעים לסיפורי ילדותו של קרישנה, וכן שירה וריקודים. האירוע מלווה בסעודה גדולה. חגיגות אלו החלו בישראל לפני כמספר שנים.

המרכז הישראלי לנפגעי כתות הזהיר כי הקבוצה בחריש היא למעשה כת המונהגת על ידי דורית לובן (נקראת גם ורשבהנבי)<ref></ref>. בשנת 2010 אף פורסמו כתבות על כך בתקשורת<ref></ref><ref></ref>.

== קישורים חיצוניים ==

== הערות שוליים ==

קטגוריה:הינדואיזם
דורותיאה אוגוסטה משלזוויג-הולשטיין-גוטורפ

דורותיאה אוגוסטה משלזוויג-הולשטיין-גוטורפ (בגרמנית: Dorothea Augusta von Schleswig-Holstein-Gottorp; 12 במאי 1602 – 13 במרץ 1682) הייתה בת אצולה גרמנייה מבית (שלזוויג-)הולשטיין-גוטורפ, ענף זוטר של בית אולדנבורג. היא הייתה לדוכסית הראשונה של שלזוויג-הולשטיין-זונדרבורג-פלן<ref></ref> כאשתו של יואכים ארנסט, דוכס שלזוויג-הולשטיין-זונדרבורג-פלן.

== ביוגרפיה ==
יוהאן אדולף, דוכס שלזוויג-הולשטיין-זונדרבורג-פלן, בנה הבכור של דורותיאה אוגוסטה בסביבות 1750
הגנים של טירת פלן עם הטירה ברקע ב-1749
דורותיאה אוגוסטה נולדה ב-12 במאי 1602 כילדתם הרביעית ובתם השנייה של יוהאן אדולף, דוכס הולשטיין-גוטורפ ואשתו, הנסיכה אוגוסטה, נסיכת דנמרק. היו לה שבעה אחים, כולל שלוש אחיות, שש מהן שרדו לאחר הינקות.

ב-1633 היא נישאה ליואכים ארנסט, דוכס שלזוויג-הולשטיין-זונדרבורג-פלן. לרגל נישואיהם, בנה יואכים ארנסט בית מגורים ומושב ממשלה חדשים, טירת פלן, במושב הדוכסות שלו, העיירה פלן, שהושלם ב-1636. בני הזוג שלטו על שטח קטן בלבד, שכן יואכים ארנסט וארבעת אחיו חילקו ביניהם את דוכסות אביהם, לחמישה חלקים קטנים. אחוזתם כללה את פלן, אהרנסבוק ורינפלד.

== משפחתה ==
לדורותיה אוגוסטה וליואכים ארנסט נולדו שמונה ילדים:
* יוהאן אדולף, הידוע גם בשם הנס אדולף (1634–1704), דוכס שלזוויג-הולשטיין-זונדרבורג-פלן, התחתן עם דורותיאה מבראונשווייג-וולפנביטל
* אוגוסט (1635–1699), דוכס שלזוויג-הולשטיין-נורבורג
* ארנסטינה (1636–1696)
* יואכים ארנסט השני (1637–1700), דוכס שלזוויג-הולשטיין-זונדרבורג-פלן-רטוויש, התחתן עם איזבלה ממרודה-וסטרלו (1649–1701)
* ברנהרד (1639–1676), גנרל דני
* אגנס הדוויג (1640–1698), התחתנה עם כריסטיאן, דוכס שלזוויג-הולשטיין-זונדרבורג-גליקסבורג, בנו של פיליפ, דוכס שלזוויג-הולשטיין-זונדרבורג-גליקסבורג.
* קרל היינריך (1642–1655)
* סופיה אלאונורה (1644–1688/9), התחתנה עם וולפגנג יוליוס, רוזן הוהנלוהה-נוינשטיין

== אילן יוחסין ==

== הערות שוליים ==

קטגוריה:דוכסיות גרמניות
קטגוריה:ילידי 1602
קטגוריה:נפטרים ב-1682
אברהם יצחק שוורץ

הרב אברהם יצחק שוורץ (נולד בג' באלול ה'תשל"ח, 5 בספטמבר 1978) הוא רבה של קריית ארבע (חברון).

== ביוגרפיה ==
נולד לשושנה ולרב חיים אביהוא שוורץ. גדל בשכונת גבעת שאול בירושלים, שם התחנך בתלמוד תורה מורשה, ולאחר מכן בישיבת מרכז הרב ובכולל דיינות בבית חגי. בעל כושר לדיינות מטעם הרבנות הראשית.<ref>[https://shared-parenting.co.il/wp-content/uploads/2013/10/החלטת-מועצת-הרבנות-הראשית.pdf פרוטוקול מס' 21 מישיבת מועצת הרבנות הראשית לישראל י"ח בכסלו תשע"ו (31.11.15)]</ref> שירת בצבא כלוחם בחיל התותחנים.

שימש כר"מ בישיבת ישיבת ניר קריית ארבע, דיין ברשת "ארץ חמדה גזית" ורב כפר הנוער בית חגי. נוהג לעלות להר הבית.<ref>; </ref>

במאי 2023 נבחר הרב שוורץ כרבה של קריית ארבע לאחר שמונה שנים בהן לא היה רב רשמי לקריית ארבע, מאז עזיבת הרב דוב ליאור. הרב אליעזר ולדמן, ראש ישיבת ניר, הציע לפני פטירתו את מועמדותו של הרב שוורץ לרבנות הקריה.

מוציא סרטון על פרשת השבוע כל שבוע.

=== חיים אישיים ===
נשוי לתמר לבית שרעבי ולהם תשעה ילדים. התגורר בעבר בכפר דרום שבגוש קטיף.

== קישורים חיצוניים ==
* [https://www.gov.il/he/departments/news/rav_kiryat_arba הכרזה על בחירתו של הרב שוורץ כרבה של קריית ארבע] באתר המשרד לשירותי דת
* 
* [https://www.inn.co.il/tags/הרב_אברהם_יצחק_שוורץ כתבות - הרב אברהם יצחק שוורץ], באתר ערוץ 7

=== מפרסומיו ===
* [https://asif.co.il/wpfb-file/1-8-pdf-17/ שבועת היסת – שמה, מהותה והשבעתה בטענת שמא], יוצרות א, תשס"ט (באתר ספריית אסיף)
* [https://asif.co.il/wpfb-file/1-14-pdf-12/ כתובה שנאבדה], יוצרות ב, תש"ע (שם)
* [https://asif.co.il/wpfb-file/8_2-pdf-8/ בדין מיצר שהחזיקו בו רבים], יוצרות ד, תשע"ז (שם)

== הערות שוליים ==

קטגוריה:ישראלים שנולדו ב-1979
קטגוריה:רבני הציונות הדתית בישראל
קטגוריה:בוגרי ישיבת מרכז הרב
קטגוריה:רבני ישיבת ניר קריית ארבע
קטגוריה:תלמידי הרב אברהם אלקנה שפירא
קטגוריה:רבני מועצות מקומיות
קטגוריה:בוגרי תלמוד תורה מורשה